Helfte van SA plattelandse munisipaliteite kan nie dienste bekostig nieGrafika: Municipalities of SA Byna die helfte van Suid-Afrika se plattelandse munisipaliteite het te min geld om basiese dienslewering suksesvol deur te voer, sê die minister van finansies, Nhlanhla Nene. Nene het in antwoord op ŉ skriftelike parlementêre vraag deur Kevin Mileham, DA-LP, bekend gemaak dat 112 oorwegend plattelandse munisipaliteite “onbefondsde begrotings” het – wat beteken hulle het nie genoeg geld in hul begrotings om die basiese dienste te lewer wat hul plig is nie. Nene onderneem in die antwoord dat hy saam met die minister van samewerkende regering, dr. Zweli Mkhize, sal werk om ‘n plan vir die beter bestuur van die munisipaliteite daar te stel en stappe te doen teen munisipaliteite met onbefondsde begrotings. Hy voer egter aan dat die besluit om ‘n munisipaliteit te ontbind of die finansiële bestuur daarvan oor te neem, by die provinsiale regering berus. Mileham meen die minister lees die Grondwet verkeerd en versaak sy plig. “As die munisipaliteit nie dienste kan lewer nie, moet die provinsie dit doen. As die provinsie nie by magte is nie, plaas die wet ‘n verpligting op die nasionale minister om in te gryp. Daardie mag berus by die minister van finansies omdat die munisipale regrukeenheid binne die nasionale tesourie aangetref word,” het Mileham gesê. Die 112 munisipaliteite wat nie hul dienslewreingsbegrotings kan finansier nie is: Wes-Kaap: Laingsburg en Kannaland (Ladismith) Gauteng: Sedibeng-distrik (Vereeniging), Lesedi (Heidelberg), Mogale City (Krugersdorp) en Merafong City (Carletonville) Mpumalanga: Msukaligwa (Ermelo), Lekwa (Standerton), Dr. JS Moroka (Siyabuswa) en Thaba Chweu (Lydenburg) Oos-Kaap: Amathole-distrik (Oos-Londen), Chris Hani-distrik (Umtata), Beyers Naude (Graaf-Reinet), Makana (Grahamstad), Ndlambe (Port Alfred), Kouga (Humansdorp), Groot Kei (Komga), Ngqushwa (Peddie), Raymond Mhlaba (Fort Beaufort), Inxuba Yethemba (Cradock), Intsika Yethu (Cofimvaba), Emalahleni (Lady Frere), Sakhisizwe (Elliot), Enoch Mgijima (Queenstown) en Walter Sisulu (Burgersdorp) Vrystaat: Xhariep-distrik (Trompsburg), Letsemeng (Koffiefontein), Kopanong (Trompsburg), Tokologo (Boshof), Nala (Bothaville), Nketoana (Reitz), Phumelela (Vrede) en Ngwathe (Parys) KwaZulu-Natal: UThukela-distrik (Ladysmith), Amajuba-distrik (Newcastle), Zoeloeland-distrik (Ulundi), UMkhanyakude-distrik (Mkuze), Harry Gwala-distrik (Ixopo), Mpofana (Mooirivier), Okhahlamba (Bergville), Inkosi Langalibalele (Estcourt), Endumeni (Dundee), Nquthu, Msinga (Tugela Ferry), Umvoti (Greytown), Newcastle, eDumbe (Paulpietersburg), Ulundi, The Big Five False Bay (Hluhluwe), Mfolozi (KwaMbonambi) en Nkandla Limpopo: Mopani-distrik (Giyani), Vhembe-distrik (Thohoyandou), Capricorn-distrik (Polokwane/Pietersburg), Waterberg-distrik (Modimolle/Nylstroom), Sekhukhune-distrik (Groblersdal), Groter Giyani, Groter Tzaneen, Groter Letaba (Duiwelskloof), Ba-Phalaborwa, Maruleng (Hoedspruit), Musina, Makhado (Louis Trichardt), Blouberg (Bochum), Molemole (Dendron), Lepelle-Nkumpi (Lebowakgomo), Thabazimbi, Lephalale (Ellisras) , Bela Bela (Warmbad), Mogalakwena (Mokopane/Potgietersrus), Modimolle (Nylstroom), Ephraim Mogale (Marble Hall), Elias Motsoaledi (Groblersdal), Makhudathamaga (Jane Furse) en Fetakgomo (Apel) Noordwes: Ngaka Modiri Molema-distrik (Mahikeng), Ruth Mompati-distrik (Vryburg), Kenneth Kaunda-distrik (Klerksdorp), Madibeng (Brits), Kgetlengrivier (Koster), Tswaing (Delareyville), Mahikeng (Mafikeng), Ditsobotla (Lichtenburg), Ramotshere Moiloa (Zeerust), Naledi (Vryburg), Lekwa-Teemane (Christiana), Matlosana (Klerksdorp) en Maquassi Hills (Wolmaransstad) Noord-Kaap: John Taolo Gaetsewe-distrik (Kuruman), ZF Magcawu-distrik (Upington), Nama Khoi (Springbok), Kamiesberg (Garies), Hantam (Calvinia), Khai-Ma (Pofadder), Ubuntu (Victoria-Wes), Renosterberg (Petrusville), Thembelihle (Hopetown), Siyathemba (Prieska), Gamagara (Kathu), Siyancuma (Douglas), Kai!Garieb (Kakamas), !Kheis (Groblershoop), Tsantsabane (Postmasburg) Kgatelopele (Danielskuil), Dawid Kruiper (Upington), Dikgathlong (Barkly-Wes), Magareng (Warrenton), Phokwane (Hartswater), Joe Morolong (Mothibistad) en Ga-Seganyana (Kuruman).